চ্যাং চোং-চেন
চ্যাং চোং-চেন (ফরাসি: Tchang Tchong-Jen; চীনা: 張仲仁; ফিনিন: Zhāng Zhòngrén) বেলজীয় কার্টুনিস্ট হার্জের দুঃসাহসী টিনটিন কমিকসের একটি চরিত্র। টিনটিনের সাথে চ্যাংয়ের সাক্ষাৎ অল্প সময়ের জন্য হলেও তাদের মধ্যে গভীর বন্ধুত্ব ছিল। হার্জ তার বন্ধু চীনা শিল্পী জ্যাং চোংগ্রেনের ওপর ভিত্তি করে এই চরিত্রটি সৃষ্টি করেছিলেন। যে গল্পে চরিত্রটি প্রথম আসে তা হার্জ ও টিনটিন উভয়কেই প্রভাবিত করে, অত্যন্ত জনপ্রিয় হয়। পরে যে গল্পে তাকে আবার দেখা যায় সেটিও সিরিজের মর্মস্পর্শী অভিযানগুলোর একটি।